( 345 ) 



Ileni. A ordouné que le connétable ou son commis à l'enliée 

 des lices recevra les sermeus des dessus dis , lesquelz sermens 

 sont telz : que les dessus diz nommez n'auront sur eulx pierres , 

 sors, parolles escriptes, rasoirs, poinctes, aloines, herbes, croz, 

 ne autres choses quelsconques, en quoyilz se confortent, fors 

 en la puissance de Dieu et en la force de leurs corps et de leurs 

 harnois et chevaulx ; lesquelz sermens , veu qu'ilz ne se com- 

 batent que de voulenté , se feront à la porte des lices. 



Item. A ordonné que Mess. Baudoin de la Berste et Monnoier 

 garderont la porte devers l'Anglois et prendront avec eulx huit 

 hommes bien armez, telz qu'ilz vouldront eslire en la dicte ville 

 de Lille, et Mess. Robinet Siecel et Colart de Rosanbos garde- 

 ront l'autre porte devers Mess. Anlhoine , et prendront aussi 

 avec eulx VIII hommes , telz que semblablement ilz vouldront 

 eslire en ladite ville. 



Item. A ordonné que Pierre le neveu , Canard , Pierre de la 

 Vacqucrie et Jehan Vyart garderont les lices et seront entre les 

 bailles ; et aura chacun deulx un quartier desdites bailles , et 

 prendront avec eulx XII^^ hommes les mieulx armez et des 

 ■plus notables quil pouront finer en la dicte ville , et par ainsi 

 chacun d'eulx aura pour garder son quartier XL hommes. 



Item. A ordonné que le roy de Flandres fera le cry tel comme 

 il appartient, qui est tel ; Orez , orez , ores. Je vous fays assa- 

 voir , de par monseigneur le duc de Bourgogne, conte de Flan- 

 dres, d' Artois et de Bourgogne , et de par monseigneur le conte 

 de Nevers, son frère, son lieutenant en ceste place, qu'il ne soit 

 nul, de quelque estât qu'il soit, qu'il face signe, monstre et 

 enseigne en quelque manière que ce soit, sur paine d'estre en lin- 

 dignacion de nosdis seigneurs; et que chacun se taise tout quoy, 

 et qu'Une soit nul qu'il face noise ou rumeur, sur paine de la 

 hard; et de rechief qu'il ne soit homme si hardi qui entre dedcns 

 les bailles , ne monte sur ycelle, sur paine d'estre mis en prison 

 un mois au pain et à l'caue Et se feront les criz par III fois. 



